
„T\KO VAM JSS BILO WEKOČ“ 

Zbirka najljepših prića sabranih po CIJELOM SVIJETU 

Do sada je izašlo. 

1 Miško mladi div 

2 Tri psa. Bratac i sestrica, II izdanie 

3 4 Ukleti Kralj 
5-6 Kraljević i zmaj 
7-8 Kraljevna zlatokosa 
9-10 Kralj luđaka 

11 Začarane dinje 

12 Mačak Malkin — čudnovata biljka 

13 Čudotvorna trublja 

14 Dik i njegova mačka 

15 Krunski dragulji 11 izdanje 

16 Djeca i patuljci 

17 Nevidljivi kraljević 

18 Pauk vještica 

19 Tri Petra 

20 Cvijetni lančić 

21 Začarana tapeta 

22 Čarobni izvori 

23 Crnačke priče 

24 Staroengleske priče 

25 japanske priče 

26 Nezadovoljni kunić 

27 Tisuću stuba 

28 Priče s istoka i zapada 

29 Put u vilinsku zemlju 

30 Sedmogradske priče 

31 Narodne priče iz Pomoranja 

32 Ciganske priče 

33 Poljske narodne priče 

34 Švedske narodne priče 

35 Estonske priče 

36 Rolandovi momci 

37 Ukrajinske priče 

38 Ukleti dvor 

39 Začarano brašno 

PRIČE SA SVIH STRANA SVIJETA 


ZAČARANA TAPETA, 
DVA PUTNIKA 



IZDANJE VINKA VOŠICKOO, KOPRIVNICA 







Začarana tapeta 

„Svijećin plamene" šaptaše mala Dorica „reci mi, ka¬ 
mo ideš, kad se utrneš?“ 

Već dugo sjedila je ona sanjareći u svom krevetiću i 
promatrala maleni, sjajni plamen. Svijeća, koja je bila na 
stolu, podrhtavala je upravo žestoko, kad joj je Dorica sta¬ 
vila to pitanje, koje joj je naravski iz šale palo na pamet. 
Dorica je upravo zatvorila oči i htjela zaspati, kad li začu¬ 
je, kako joj nekaki slabašni glasić kraj kreveta šapće: 

„Ah, kako je to smiješno, prvi put u svom životu da 
me je netko nagovorio!" 

Dorica otvori začuđena oči, uspravi se u krevetu i 
opazi, da svijećin plamen ima glavicu i lice, k tome par ru¬ 
ku i nogu tankih kao igle. 

„Ah, ta je li moguće" poviče buljeći velikim očima u 
plamen „uistinu on živi!" 

„To se razumije" reče plamen i počne na svijeći po¬ 
igravati; 

„Bome ja nisam znala, da svijećin plamen znade go¬ 
voriti" reče Dorica, ispruži se iz kreveta te gledaše posve 
ozbiljno. 

„To doduše i ne možemo" odvrati malen, slab kao iz 
daljine dolazeći glasić „barem ne svi! Pa i oni između nas 
kojima je dozvoljeno govoriti, ne mogu to prije učiniti, dok 
ih tko ne upita. 

„Doista?" šaptaše Dorica, a njezine modre oči bivale 
su sve veće od čuđenja. 

»Da — da" nastavi plamen i kimne „gledaj ja sam 
već gorio na više od stotinu svijeća i dosad me nikad nit- 

ko nije nagovorio. Ljudi naravski na to ni ne misle“ do- 
metne nešto žalosno. 

„Ah, vrlo se veselim, što sam ja to učinila!'* smijaše 
se sretno Dorica. 

„Najljepša hvala!“ reče plamen i dobaci joj poljubac 
svojim tankim ručicama. 

„Ali reci mi“ nastavi zamišljeno Dorica, kamo ideš> 
kad se utrneš?** 

„U tapete, tamo pokraj tvog kreveta!“ odgovori bez 
ikakvog oklijevanja plamen. 

Dorica se obazre i promatraše pažljivo slike, koje su 
bile na tapetama u dječjoj sobi, gdje je ona spavala. 

Bijahu to slike kraljeva i kraljica, dvoraca i šuma, br¬ 
da i dolina. Ovdje velika, crna kočija, k^>ju vuku tri vran- 
ca, tamo vile i div, a onda opet dalje kraljević u divnom 
modrom odijelu, a onda dole, sasvim dole u uglu, na stra¬ 
ni, bijaše veliki zvrk. 

Najčudnovatije od svega bijaše to, što se tapeta pre¬ 
lijevala u svim mogućim bojama, dapače u srebrnoj i zlat¬ 
noj. Doista to je bila vanredna tapeta, što ju je u svojoj 
sobi imala mala djevojčicaP 

,,A zašto ideš baš u tapete ?“ upita Dorica, okrenuvši 
se opet plamenu. 

„Jer ja tamo živim, kad ništa ne radim** odgovori pla¬ 
men „to je moj dom!“ 

„O, kako čudesno** poviče Dorica. 

,,Da, to i jest čudesna zemlja!** upadne joj plamen u 

riječ. 

„Čudesna zemlja! Zar je tapeta, gdje je tvoj dom ču¬ 
desna zemlja? 

„Svakako! Svakako!** odvrati plamen. „Svaki dobar 
plamen ide u čudesnu zemlju, kad se utrne. 

Dorica se smijala. „Ne govori ludorije** poviče ona. 

„Tapeta je konačno samo naslikani papir i ja poznam sve 
slike na njoj, jer je čitav dan gledam.' 1 

„Kad ti to bolje znaš" prekine je plamen uvrijeđen 
„onda je dobro. Ne možeš mi vjerovati. Kod toga počne 
žalosna lica trzati ramenima, tako brzo, da je ubogoj Dori- 
ci postalo neugodno. 

„O molim te, dragi plamene, prestani trzati, ja te do¬ 
ista nisam htjela uvrijediti." 

Plamen prestane trzati i počne se opet smijati. 

„Ako mi obećaš, da ne ćeš nikome ni riječce kazati, 
uzet ću te sa sobom u čudesnu zemlju, da ti pokažem, da 
je sve istina, što velim" reče plamen. 

„Vrlo rado, a kad će to biti?" — upita Dorica uzbu¬ 
đeno. — 

„Da li sad odmah?" 

„Čim me tvoja mati utrne! Kad se to dogodi, idem 
ja kao obično odmah u tapete, a da ti to i ne opaziš. Ali 
danas u veče čekat ću tebe pa ćemo zajedno poći." 

„O, kako si ti dobar!" poviče Dorica oduševljeno. 

„Činim to vrlo rado" — odvrati plamen udvorno „ali 
upamti: Kad se pokriješ, a mene utrnu, lezi još neko vri¬ 
jeme mirno, dok ja ne dođem i ne dotaknem ti se lica, ra¬ 
zumiješ li?" 

„Divno! Divno!" kliktaše Dorica od veselja „ali reci 
mi" nastavi ona promatrajući tapetu sa sviju strana na ko¬ 
ji način ćemo doći u tu začaranu zemlju?" 

Plamen pokaže na tapetu: 

„Pogledaj, dolje desno, baš kod tvog jastuka! Tamo 
ćemo ići i to u šumu, koja je tamo naslikana!" 

„O Bože!" šaptaše Dorica i pritisne glavicu na sliku. 

•„Pst! Pst!" reče tiho plamen „dolazi tvoja majka! Ne 
kazuj joj ni riječce o tom, što sam ti rekao." 

1 zbilja se u istom času pojavi Doričina majka i za- 

mota svoje dijete čvrsto u jorgan. 

Čitavo to vrijeme stajao je tanki plamečak, držeći je¬ 
dan prst na nosu mašući i kimajući, neprestano lijevu obr 
vu u zrak vukući, da Dorica ne spomene, da ne izusti ni 
riječce. 

„Laku noć, moje čedo, spavaj slatko!" reče majka Do- 
rici, te je poljubi, ugasne svijeću, ostavi sobu, u kojoj je 
sada zavladala tmina. 

Kada je otišla, Dorica ostade još neko vrijeme sasvim 
mirno u očekivanju plamečka. Već se poboja, da je otišao 
bez nje, kad li osjeti na licu laki dodir, kao da je muha mi¬ 
mo proletjela. 

„Evo me" ču se slabi glasić „jesi li spremna?" 

„Jesam" odvrati Dorica uzrujano. Vidjela nije ništa, 
jer je bilo tamno, ali u času zbaci sa sebe jorgan i posta¬ 
vi se u sred kreveta. Jedva što to učini, osjeti kako se sma¬ 
njuje i jedva, što bi mogla nabrojiti do deset, opazi, da joj 
mali njezin jastučić izgleda kao ogroman brijeg, te se sil¬ 
no uplaši. 

„Pogledaj, molim te, ta ja sam sasvim malena!" povi¬ 
če Dorica. 

„Tako je pravo!" reče plamečak „ja sam to tako htio- 
Jer kako bi inače mogla poći sa mnom u tu začaranu zem¬ 
lju? Sada si manja od mene. Ali idiftio, vrijeme prolazi. Uz¬ 
mi me. za obje ruke, prije svega moramo, da se popnemo 
na jastučić!" 

„Zašto te nikako ne mogu da vidim?" upita Dorica, 
tražeći rukama i penjući se na jastuk. 

„Obukao sam svoj crni kaputić i uzeo crni šešir, raz¬ 
jasni plamen. 

Sada izađe mjesec te rasvijetli jastučić. Plamen nije 
bio ni najmanje lijep u tom kaputu, koji mu je sizao do 
poda. Na glavi je imao šiljasti šeširić. 

Kad dođoše do vrha jastuka, koji se baš doticao zi¬ 
da, pusti plamečak ruke Doričine, te reče: „Sad se spremi 
na skok!" 

,,Skok!“ vikne Dorica. „Skok? A kuda?" 

„U šumu svakako" reče plamen, i pokaza na sliku 
na zidu. 

»Ne, ne, molim te ne — ja se bojim, ja ne mogu!« 
vikaše Dorica, i povuče se natrag.« 

»Glupost!« uzvrati plamen. »Ajde, primi se čvrtso za 
me i kad odbrojim jedan, dva, tri, skokni, što bolje možeš. 
Razumiješ?« 

»Da« odgovori Dorica plaho. 

»Jesi li spremna?« upita plamen, uzme Doricu za ru¬ 
ku, držeći je čvrsto: »Jedan — dva — tri!« 

Dorica stisne zube, zatvori oči te skokne što je mogla. 

Još prije nego li bi riječ izrekla, bila je zbilja u sre¬ 
dini velike šume. Ptice pjevahu u zelenom granju, a sunaš- 
ce je bacalo svoje zlaćane trake kroz lišće. 

»Tu smo!« reče plamen »što veliš na to?« 


KRALJ ŠUME 

»Krasno« poviče Dorica pljeskajući ručicama. »Krasno.« 

O, kako je ovdje lijepo — prelijepo! 1 od veselja poč¬ 
ne plesati. 

Onda opazi dvoje, čemu se morala čuditi. Prvo opa¬ 
zi, da imade svoju pređašnju visinu, a drugo da imade na 
sebi svoju lijepu opravicu i crvene cipelice sa sponama od 
pravoga srebra, samo nije imala šeširića. 

Baš htjede da upita plamen, kad je skinula svoju no¬ 
ćnu košuljicu, kad li začu iza sebe hrapavi glas, pa se pre¬ 
plaši. 

»Halo!« reče taj »tko ste vi?« 

Dorica se okrene i opazi visoki hrast, koji se teško 
podbočio na palicu, te ih nepovjerljivo promatraše. 

Lice hrasta bilo je od starosti navorano. Imao je na 
glavi krunu od bršljana, a drmanje mu je bilo ponosno. 

»Ah, dobro jutro,« poviče plamen, duboko se poklo¬ 
nivši, podigavši svoj šiljasti šeširić. — »Dobro jutro, Veli¬ 
čanstvo!« 

Ali stablo promatraše Doricu, kao da je zle volje. 

»Molim te> dozvoli, da jednoj svojoj prijateljici poka¬ 
žem šumu« reče molećim glasom plamečak. Na to se okre¬ 
ne Dorici sa riječima: »To je kralj šuma on ti je najljep¬ 
ši, najbolji' i najmudriji, od sviju kraljeva, kojih je ikada bi- 

lo u šumi, a i drugdje. 

To glasno izgovori i namignu lijevim okom Dorici. 

■ Djelovanje laskavih riječi se odmah opazi, hrast se ci¬ 
jelim licem nasmije. 

»Ha!« opažam da si moj značaj dobro proučio. 

»Svakako!« uzvrati plamen »i umolio bih vas, da mi 
učinite nešto za ljubav.« 

»A šta bi to bilo?« upita kralj i ponovno se namršti. 

»Vidite, Veličanstvo, moja mala družica i ja htjeli bi, 
prije no što se smrkne, da stignemo u palaču Safir, ali po¬ 
što smo zalutali — — — 

»O, put vam mogu pokazati« prekine ga hrast, te po¬ 
kaže svojom batinom »uzmite 44 s desna i 66 s lijeva, on¬ 
da 33 opet s desna i 77 s lijeva, onda imate do palače još 
samo dvije milje. 

»Tako je, upravo tako!« potvrdi plamečak smiješeći 
se. »Ali, Veličanstvo — moja mala prijateljica silno je umor¬ 
na, jer mi već prođosmo nekoliko milja, ona je prije sve¬ 
ga htjela vidjeti prekrasnog, mudrog i dobrog kralja šuma, 
o kojem je već toliko čula. 

Dorica se nije mogla uzdržati, morala se nasmijati kad 
je vidjela sretno lice hrasta, a ujedno se i srdila na plame¬ 
čak, koji je take laži izmišljao. 

»Zbilja, zar je to htjela?« kinine kralj radosno. »Lije¬ 
pa mala djevojčica! No, a što si htio od mene?« obrati se 
k plamečku. 

Ovaj udvorno uzvrati. »Mi smo oboje odviše umor¬ 
ni, a da bi mogli doći na kraj šume, pa smo mislili, da 
bi vi bili tako dobri, te izdali zapovijed da kraj šume dođe 
evo do nas. 

»Čuješ« mišljaše hrast »to je zbilja čudan zahtjev!« 

»Malo gibanja ne će im naškoditi, dapače« čuo se gla¬ 
sić plamećka, »a osim toga veselilo bi nas, kad bi vidjeli, 

kako sva stabla moraju tebe slušati i kad bi ovdje pred 
nama stupala kao vojnici. 

»To bi vas veselilo — pa dobro, neka vam bude,« re¬ 
če kralj nasmijavši se, te počne svojom batinom lupati po 
podu. U šumi sve zamukne, čak i trava i cvijeće prestade 
čavrljati, da čuju što kralj od njih želi. 

Ovaj uzdigne svoj glas tako, da su ga morali svi ču¬ 
ti i dade im zapovijed u jeziku, kojeg Dorica nije razumila. 

Odmah se počnu sva stabla rastezati i gibati, a Dori¬ 
ca se baš od srca smijaše, kad su mimo prolazila. Dolazi¬ 
la su sa sviju strana pojedince, u dvoje u troje, stara stab¬ 
la, mlada stabla, grbava, sa šljakama, lijepa, gadna, velika, 
mala jednom riječi stabla svake vrsti. 

Čitava šuma stavljala se u gibanje, od najmlađe buk¬ 
ve sve do najstarijeg hrasta i trava i cvijeće, sve je to mir¬ 
no prolazilo osim kralja koji je nepomično stajao uz svoja 
dva mala posjetioca. 

»Ah, ja bih htjela vidjeti kako lete!« poviče Dorica i 
skoči na stranu, da napravi mjesta, jednoj pukovniji 'mladih 
breza, koje su išle u redu kao vojnici, kad polaze u boj. 

»Ja se bojim, da ne bi letjeli, ni samom kralju za vo¬ 
lju« reče plamen i isplazi jezik. 

»Halo!« poviče kralj vatreno. »Vi mislite, da to ne će 
meni učiniti, šta?« No, odmah ću vam pokazati.« 

I glasno dade drugi nalog i jedva se jeka njegova u 
šumi odazvala, počnu stotine i tisuće od stabala trčati. Da 
ste ih vidjeli, kako su bježali mašući rukama ravno preda 
se zureći, čak i najstarije stablo klecalo je, što je moglo. 

»Bježite!« vikaše kralj. — »Marš, marš, marš! Još br¬ 
že! Brže!« 

Stabla bježahu, da se sve treslo, pa akoprem je šuma 
bila puno milja duga, ipak je Dorica vidjela već kraj šume 
i za kratko, proletješe i posljednja stabla, a Dorica i plame- 

čak se nađoše na ravnini između plavih brda. 

»Stoj!« povika kralj i smjesta se stabla zaustave. 

»Tako, sada ste na kraju šume. Tamo je put do pa¬ 
lače Safira. Ostajte s Bogom! Želim vam sretan put!« 

»S Bogom, s Bogom!« vikaše Dorica i plamen — »i 
mnogo, mnogo hvala!« 

Kad su se još jednom obazreli opaziše, kako se stari 
hrast polagano vraća natrag sav pognut. 


GOSPODIN HORSASA 

‘ Put, kojim pođoše, bio je dug i vijugast a gubio se 
u daljini među bregove. 

»Sada ćemo poći do mladoga Safira« reče plamen, na¬ 
kon što su komad puta prevalili. »On ti je najljepši kralje¬ 
vić u čitavom kraljevstvu vila, a k tome još i najbogatiji, 
njegova palača je zidana iz samog dragog kamenja. 

»Živi daleko otale?« upita Dorica i pogleda plamen 
u lice.« 

»No!« Odvrati plamen »dok prođemo ove plave bre¬ 
gove, vidjet ćeš palaču, kako se bljeska. 

»Ali, po tom ne ćemo moći natrag na zemlju do do¬ 
ručka?« upita plašljivo Dorica. 

»Neboj se, sve će biti u redu« reče plamen, jedan sat 
na zemlji je čitav dan u tom kraljevstvu.« 

Dođoše do zaokreta i sretoše vrlo čudnu spodobu. 

»Ah, to je Zvrk!« vikne Dorica oduševljeno. »Zvrk, 
sa moje tapete kod kuće.« 

■ »Tiho!« reče plamen »to je gospodin Hopsasa!« 

Dorica širom otvorila oči, te promatraše Hopsasa, ko- 

ji je dolazio. Bio je zaista jako smiješan. Cijelo tijelo sas¬ 
tojalo se zapravo samo iz glave i lica. Lijepa kravata, koju 
je svezao pod debeli podvoljak. služila mu ujedno i za prs¬ 
luk, jer nije imao skoro nikakvog tijela. 

Glava mu je bila skoro sva ćelava, na jednoj strani 
nosio je maleni šeširić i na lijevom oku stakalce. U jednoj 
od svojih debelih ručica držao je štapić sa zvončićima, a 
u drugoj lijepo vezenu maramicu. 

A najsmiješnija od svega bila je noga — imao je sa¬ 
mo jednu nogu i ta je bila u sredini ispod njega. 

Na njoj je imao čarapu od žute svile — crvenu svi¬ 
jetlu cipelu, s velikom vrpcom i zlatnom sponom. 

Sve u svemu izgledao je gospodin Hopsasa vrlo dob¬ 
re volje i vidjelo se na njegovu veselom licu, da se ne bri¬ 
ne za brige tuđih ljudi. 

Kad je došao blizu, zapjeva lijepim tenorom: 

Plešem, pjevam veselo, 

Da me čuje sve selo! 

I doista, umjesto da kao i ostali ljudi hoda, on mo- 
rade skakati na toj jednoj nozi, da se Dorici sasvim smilio. 

Kad dođe do njih gospodin Hopsasa, cifrasto se pok¬ 
loni i smiješak mu pređe preko njegova olaštenog lica. 

»Dobro jutro!« poviče prijazno »Smijem li pitati, što 
moju malu prijateljicu ovamo vodi?« i kod toga promatra¬ 
še dobroćudno Doricu kroz stakalce. 

»Nakanili smo posjetiti kraljevića Safira« odvrati pla¬ 
men. 

»Haha! On će vam se jako dopasti, vanredno je za¬ 
bavan, samo se čuvajte željeznog orijaša!« 

»Željeznog orijaša?« poviče Dorica uplašeno. 

»Jest, baš se danas povratio on i njegova žena, tako 
mi je bar pričao moj prijatelj, šareni jarac, koji u blizini 
njih stanuje. Priča, da je danas vidio kako dim suklja iz 

dimnjaka, pa će valjda biti istina. 

„Ah, onda moramo biti oprezni!" primjeti plamen. 

„Jao, dragi" reče do kraja poplašena Dorica ,,a gdje 
živi to strašno stvorenje?" 

„Ne daleko otale" odvrati Hopsasa. „Njegova palača 
je upravo iza toga brijega. — Ali jeste li vi mene vidjeli 
već plesati?" 

Dorica zaniječe. 

„Onda pazi" reče, đipne jedan korak natrag raširi ru¬ 
ke sa štapićem i maramicom i počne se lagano sam oko 
sebe vrtjeti pjevajući istu pjesmicu od prije. 

Vrtio se sve brže i brže tako, da se već nije mogla 
razlikovati maramica od štapića, a kod toga je još većma 
naličio na zvrk. 

1 tako okrećući se ode niz brijeg, a da se nije pre¬ 
poručio. 

„Kako je to smiješan čovuljak!" reče Dorica. Zar ne?" 

„Jako je zabavan" reče plamen „on je veliki putnik; 
njega svagdje susrećeš u začaranoj zemlji, imade i mnogo 
posjeda. Ja se čvrsto nadam, da ćemo ga još sresti." 

,,I ja se nadam!" reče Dorica — ali reci, kako ćemo 
mimoići gorostase." 

„Ah, to nije tako strašno!" nasmije se plamen „ta ja 
ću biti cijelo vrijeme uza te, izuzev, ako tko dođe u tvoju 
sobu i napali svijeću. 

„Kako to misliš?" uznemiri se Dorica. 

,,E u tom slučaju moram što prije gledati, da dođem 
do svijeće — ako samo jednom zakasnim bio bih protjeran 
iz ove zemlje." 

„Ali kako ti možeš znati, ako tko hoće šibicu da 
zapali?" 

„O, to je lako — čim se netko samo dotakne šibice, 
počnem drhtati na čitavom tijelu, svi me živci zabole i ja 


letim, dok iie dođem do svijeće, za svaki slučaj, ako bi je 
tko htio zapaliti." 

„O dragi, to mi baš ne bi bilo milo! Dakle, ako tko 
dotakne šibicu, moramo opet kući?" 

„Ja, da — ti i onako ne možeš ni za polovicu tako 
brzo stići kao ja!" 

,,Sta!“ poviče Dorica zabrinuto „ti si u stanju meni 
pobjeći i pustiti me ovdje samu." 

„Na žalost je tako" ali ja bi se brzo povratio. Nemoj 
biti žalosna" reče plamen i primi Doricu za ruku. „Ta nit¬ 
ko ne će do jutra doći u tvoju sobu, a do onda smo mi 
već davno kod kuće, ta jedan sat kod vas je čitavi dan 
kod nas." 

Jedva je plamen to izrekao, kad li se preplašen primi 
za glavu i počne drhtati po čitavom tijelu. 

„O Bože!" zaviče, a zubi mu cvokotahu od užasa. 

„Sto se zbilo?" upita Dorica i pogleda zaprepašćeno 
u blijedo lice plamena. 

„Šibice" poviče plamen zabrinuto. „Šibice! Netko je 
primio šibice. Sad moram poći! Nemoj se bojati, ja ću se 
doskora vratiti." 

I prije no što je Dorica dospjela da otvori usta, pla¬ 
men je već odlazio kao sjena. 

U prvom času je Doricu strah tako prevladao, da ni¬ 
je ni misliti mogla, ali kad plamena nije više vidjela, počne 
gorko plakati, te se povrati komadić puta, ne bi li gdje opa¬ 
zila gospodina Hopsasa. 

Ali kolikogod se trudila, nije ništa mogla opaziti, pa 
se ćutjela strašno osamljenom. 

„Pa ništa zato" reče napokon hrabro — „plamen se 
mora uskoro vratiti. Htjela bih znati, je li još za vremena 
stigao," nastavi sama sa sobom razgovor — „ta to ne tra¬ 
je dugo, dok se šibica zapali." 

Onda se sjeti, da jedan sat na zemlji je čitavi dan u 
začaranoj zemlji. Stoga mora da je i čas dosta dug. Najed¬ 
nom joj dođe na um nešto strašno! Tko je to mogao do¬ 
ći u njenu sobu? A onaj, koji je došao, morao je vidjeti, 

da je njena posteljica prazna. 

„Jao, jao!“ poviče zdvojna. Šta će onda učiniti. A ako 
ostave svijeću da gori, ne će se plamen kroz čitave dane 

moći povratiti — a ako se uopće više ne povrati, onda će 

ona morati do vijeka ovdje ostati. 

Dorica htjede da ponovno zaplače, kad li se sjeti, da 
mora ovdje u blizini biti mladi kraljević Safir. 

„On će mi pomoći. Ja ću potražiti njegovu palaču, on 
me ne će zapustiti, on je hrabar i dobar. 

Bez dalnjeg razmišljanja pođe vijugastim putem put 
plavih gora. — 


ŽELJEZNI GOROSTAS 

Čim je Dorica zakrenula za ugao, naglo stane i pok¬ 
rije rukama oči. U po brijega opazi ogroman dvorac, opko¬ 
ljen bakrenim utvrdama, sav iz kovina, koji se tako sjao na 
suncu, da su je od tog sjaja oči zaboljele. 

„Kovna palača — zaviče Dorica — dvorac željeznog 
gorostasa! — zaviče i problijedi sva se tresući od straha. 

Ali čim su joj se oči navikle na sjaj, jpočela je znati¬ 
željno promatrati palaču, sveudilj zastrtim očima. Palača je 
bila ogromna, barem dvijesta puta veća od kuća, kojih je 
dosele vidjela i začuđena upita sama sebe, kako mora da 
izgledaju stanovnici ovake zgrade, kad najednom ču silan 
štropot i urlikanje. U slijedećem času rastvore se vrata i iz 
njih izleti žena gorostasa. 

Lice joj bijaše blijedo, a oči se sjale od srdžbe, sa 
dvadeset koraka je prešla brijeg. Kose joj bijahu crne, a bi¬ 
le su joj spuštene i visjele su u pletenicama niz leđa, kao 
užeta. U ruci je nosila kuhaču, koja je bila kao metla. 

Iza nje je bježao gorostas. Urlikao je kao oluja na 
moru. Njegovo ogromno lice bijaše crveno od srdžbe, a oči 
mu se sjale kao žeravica u glavi. 

„Pokvarila si mi ručak!" urlikao je tako strašno, da 
je jeka odzvanjala s brdina kao grmljavina. 

„Spalila si moje volove i pokvarila ovce!" 

Stisnutih pesnica letio je iza žene i duvao, da se stab¬ 
la gibala, a tlo ispod njega treslo. 

Dorica je odmah opazila zašto ga zovu »Željezni go¬ 
rostas« bio je od kacige do čizama sav u željezu. 

Kao bljesak je jurio niz brdo — usput je iščupao sa 
korjenjem mlado stablo, otkinuo sve granje i korjenje i nji¬ 
me onda izmlatio ženu. 

Dorica, koja se sva tresla od straha, nije bila u sta¬ 
nju da pobjegne. I kad gorostas jednom u lupanju malo 
stao, da odahne, smjesta opazi lijepu djevojčicu u crvenoj 
sjajnoj opravi, koja ga je otvorenih ustiju gledala. 

„Hoho!" zaurla i pokaže prstom na jadnu Doricu is¬ 
pusti iz ruku ženu te joj zapovjedi, neka si pogleda čudo. 

Kad je žena opazila Doricu, podboči se rukama o bo¬ 
kove i počne se tako strašno smijati, da se viknuvši mo¬ 
rala okrenuti i pobjeći. Trčala je što god je bolje mogla. 

Ali s istim uspjehom je mogla pokušati, da vjetar ulo¬ 
vi, kao i to, da pobjegne sada gorostasu, kad ju je opazio- 
On poleti za njom takvim zveketom, kao da ima na sebi 
sto lanaca. 

Dvaput je ispružio svoju nezgrapnu ruku, da Doricu 
ulovi, ali oba puta ju je pustio, da još malo bježi bojeći 
se, da je ne ozlijedi, kad bi je uzeo među prste. Napokon 

se Dorica umori, stane, a on skine kacigu i poklopi njome 
Doricu, kojoj se pričinilo, kao da je u željeznom zatvoru. 

Čuo je kako se gorostas razgovara sa svojom ženom, 
u to se zatvor otvori i ona oćuti, kako bje dignuta i za 
čas se našla na ruci gorostasa. Što se je dalje zbilo, nije 
znala Dorica pripovijedati, mora da je pala u nesvijest, jer 
kad je nakon nekog vremena otvorila oči, našla se u og¬ 
romnoj kuhinji, a u jednom kutu iste šaputali su muž i že¬ 
na, što se od prilike čulo kao laka grmljavina. 

To će biti mišljaše Dorica kuhinja te se znatiželjno 
obazre. Tu bijahu ogromni stolovi, na njima tanjuri, veliki 
kao kotači s kola, ogromna vatra — a sada je bila željna 
znati, što će s njome početi. 

U to se otvore vrata i unutra došeće mačka, koja je 
bila velika kao krava. 

„0!“ vikne Dorica i skoči od straha sa svog mjesta. 

Mačka, koja je imala velike zelene oči (kao svijetiljke 
na vlaku mišljaše Dorica), zatvori iza sebe pomno šapom 
vrata, te pođe preko kuhinje. Kad je opazila Doricu, izne¬ 
nađena časom stane promatrajući je, onda krene k vatri, te 
se počne rediti. 

„O moj Bože" šaptaše za se Dorica „to je zacijelo 
najveća mačka, koju je ikad svijet vidio!" 

Šaputanje muža i žene prešlo je u glasan razgovor. 

„Ja velim, kolač!" vikaše žena. 

,,A ja — pašteta!" odvrati gorostas i pogleda Doricu 
oblizujući si masne usne. 

„Kolač — pašteta" reče Dorica, „ta valjda ne misle 
tim mene!" 

„Napravit ćeš mi paštetu!" zaur*la gorostas. 

„Pa vrlo rado" reče žena „samo mi moraš pomoći tra¬ 
žiti zelenja!" 

1 oba odoše iz kuhinje, zatvoriše iza sebe vrata. Zna- 

li su vrlo dobro, da Dorica ne može pobjeći, jer da dođe 
do ključanice morala bi imati ljestve. 

Siromašna Dorica i Kad se sjetila mame i tate pa gos¬ 
podina Hopsasa, bilo joj je da na glas zaplače, kad li čuje 
iza sebe jedan glas, koji joj reče: 

„No sad si u lijepu zamku dospjela! 

Ona brzo podigne glavu i pogleda mačku, za koju je 
držala, da je zaspala. 



„Velim ti, da si dospjela u lijepu zamku!" — opet će 
mačka. 

„Nažalost!" uzdahne Dorica. 

Htjela se pokazati odvažnom, ali ipak joj je glas drh¬ 
tao, kad je rekla 

„Šta će od mene učiniti?" upita, kad je opazila, da 
mačka neće sama od sebe da govori. 

„Kolač!" odvrati ukratko mačka. „Kolač za večeru!" 

Na to se Dorica silno rasplače tako, da se je mački 
smilila, te joj pristupi bliže i pogladi je šapom po glavi. 

„Ne plači, ispričaj mi radije sve!“ 

Oh da, uzdahne Dorica, te si brzo obriše lice — „ho¬ 
ću sve da ti pripovijedam, ali kako se ti zoveš?" 

„Dundača" reče jednostavno mačka i počne presti, što 
se čulo, kao da orgulje sviraju. 

Dorica ispripovijeda sve o svijeći, tapeti, plamenu sve 
kako se ispočetka desilo. 

„Lijepo" reče mačka, kad je Dorica dovršila. „Ja do¬ 
duše ne znam ništa o tapetama i plamenu te držim da si 
samo sanjala, ali ja te volim i učinit ću sve što mi bude 
moguće, da ti kod bijega pomognem, akoprem me to mo¬ 
že stajati života!" 

Ode do vratiju i posluhne šapom na uhu, ne će li 
šta čuti. 

»Izgleda, da je sve u redu!« reče tihano. »Sada uzmi 
tvoju vrpcu i sveži krajeve te mi ih podaj Brzo! Brzo!« 

Drhčućim rukama ispuni Dorica nalog, a za to vrije¬ 
me mačka širom otvori vrata, čučne se i reče Dorici, neka 
joj se sprti na hrbat. 

»Kada budeš gore, metni mi vrpcu u usta preko gla¬ 
ve i drži je čvrsto kao uzde.« 

Za manje od pol časa bilo je sve učinjeno. 

Ali u tom času čuo. se užasni glas gorostasa, koji je 
vikao u hodniku i tjerao svoju ženu riječima. »Napred! Nap- 
red! Ja sam gladan!« 

»Čvrsto sjedni« poviče mačka i poleti sa vratiju, tako 
da je skoro srušila gorostasa i ženu mu, koji su baš dola¬ 
zili sa zelenjem. 

»Šta?« zaurla gorostas tako strašno, da se je strop 
srušio — šta ja to vidim? — Baci svežanj, izvuče mač — 

te'poleti da sasiječe mačku i Doricu. 

Ali prije, no što je dospio da udari mačem, skoči Duri- 
dača s Doricom kroz otvoreni prozor, te otkasa s njome 
niz brijeg. Gorostas je mašući mačem vikao i psovao, što 
je bolje mogao i pravio tako velike korake, da je mačka 
morala svu snagu upotrijebiti, a da je on ne stigne. 

Dorica kasnije nije sama znala, kako joj je uspjelo, da 
se održi na Dundači, jer je skakala s njome preko kamenja 
i drveća i to takom brzinom, da joj je daha nestalo. Ali 
ipak joj je uspjelo držeći se jednom rukom za uzde, a dru¬ 
gu je turila Duudaći u krzno, te se tako držala. 

I tako letješe preko brda i dolina, kroz šume i ravni¬ 
ce. Izgledalo je, da će ih gorostas i nadalje proganjati — 
ali najednom se utiša zveketanje lanca i na koncu ga nes¬ 
tade. 

Sada je Dorica odahnula, znala je da je oslobođena. 


BLISTAVO PUCE 

Na rubu jedne šume ustavi se napokon mačka, a Do¬ 
rica je zagrli giadeći joj brkove te poljubivši je dva puta 
na vrh nosa skoči dolje. 

»Sad se moram vratiti« reče mačka, kad je Dorica 
prestala da je miluje. »Ja sam od tog silnog trčanja jako 
gladna, a ovdje nema ništa za mene. 

»Ali ne će Ii te ubiti gorostas i njegova žena, gdje si 
meni pomogla, da pobjegnem?« upita plaho Dorica. 

»Ja držim da ne će« — reče zamišljeno Dundača — 
znaš učinili bi time veliku glupost — međutim ne brini se 
ti za mene. 

»Dobro. Ali ja bih htjela znati, gdje je palača mladog 
kraljevića Safira, znadeš li ti put?« 

»Ovuda ravno kroz šumu« odvrati Dundača, »ali pri¬ 
je malo otpočini!« 

»Hvala ti draga, slatka Dundačo! Poći ću odmah da 
još prije noći tamo stignem, ta i onako je već zamračilo!« 

Ali Dundača je ne pusti, dok joj nije nabrala nekoli¬ 
ko jabuka i šljiva, koje su tamo bile, pa kad joj je napunila 
džepove, oprosti se nježno s njome i odleti kao vjetar. 

Dorica krene putem kroz šumu, kojeg joj mačka oz¬ 
načila. Ali bilo sad, da je prelagano išla, ili se oko jabuka 
predugo zabavila, najednom pane noć, a ona nije bila još 
ni na pol šume. Kroz' gran,e mogla je razabrati zvijezde i 
mjesec kako sjaju, a svuda naokolo tišina, nije se čulo ni 
ptičice, ni bilo koje zvijeri, sve, sve je već spavalo. 

Jadna Dorica sjede na prevrnjeno stablo jasike. 

Osjećala se žalosnom i osamljenom, ali znala je da ne¬ 
ma smisla da pođe dalje u noć, pa je potražila jednu čis¬ 
tinu i tamo si priredila ležaj u samome cvijeću. Legla je i 
u skoro zaspala. Ah usred noći se probudi i pogleda puna 
straha oko sebe, čitava čistina bila je obasjana divnim, blješ¬ 
tavim svijetlom: Vile skakutahu okolo i zvonki smijeh orio 
je čitavom šumom. 

U dvoredu stajahu vile obučene u sjajnu rosu. Maha¬ 
le su ljiljanima, najednom od njih načiniše luk, kroz koji je 
kraljica proletjela. 

Ah, kako je bila krasna u svom odijelu od jutarnjih 
zraka! Vlasi su joj bile od predenog zlata, a na čelu joj 
blistala prekrasna zvijezda. 

Tjelesna straža je trubila u cvijetne čaške, a na to se 
čulo silno udaranje u bubanj. 

Kad je to prestalo, pila je kraljica iz srebrene čašice, 
onda mahne žezlom, na što su njene dvorkinje plesale je- 

dan ples. Plesale su graciozno, milo se smijući, a pratile ih 
gusle i frule. Plesale su tako dugo, dok nije došao jedan od 
stražara i zazvonio malim srebrnim zvoncem, koje je imalo 
tihani zvuk. 

U slijedećem času ispraznila se čistina. 

Kad se Dorica ujutro probudila, sjalo je sunce, ptiči¬ 
ce pjevahu, vjeverice skakahu, dražeći se po stablima i po 
čitavoj šumi je sve oživjelo. 

Dorica se nije pravo ni sjećala svoga doživljaja, dr¬ 
žala je, da je to bio samo lijepi san. 

Najednom opazi nešto sjajna između lišća do svojih 

nogu. 

»To je sigurno dragi kamen, koji su vile izgubile!« 
poviče Dorica i prigne se da ga podigne. 

Nije to bio dragi kamen, niti novac, već srebrno pu¬ 
ce, koje je bilo tako izglađeno, da se je mogla u nj gledati. 

»Koli divno puce!« reče Dorica. Najprije se pogleda 
dobro u njemu i popravi si kosu, koja se malo pomrsila 
od noćnoga ležanja i onda ga turi u džep a da je naža¬ 
lost zaboravila pogledati na drugu stranu, na kojoj je bilo 
napisano par redaka u obliku pjesmice. 

Kako su te riječi glasile i što se dogodilo uslijed na- 
laska tog blistavog puceta, to ćete do skora doznati. 

Dorica pronađe mali puteljak, kojim je pošla, dok nije 
izišla iz šume. Onda pođe vijugastim putićem, te opazi u 
daljini krovove i tornjiće nekog grada. 

»Ah, tu zacijelo stanuje mladi kraljević Safir i ona po¬ 
leti što je brže mogla te dođe do nekog križanja, gdje je 
na ploči bilo napisano »Put u Vuk«. 

»Bože, kako je to čudno ime grada! Ma tu sigurno 
ne stanuje kraljević a ipak je tu dvorac! Samo da nisam 
pošla krivim putem?« 

Ali pošto ne bi imalo smisla, da opet okrene, pođe 

ona dalje brzim korakom i za jedan sat stigne pred gradska 
vrata. Na vratima je stražarilo pet vojnika divljeg izgleda u 
opremi od čelika držeći u rukama sjajna koplja. 

„Halo! Sta tražiš ovdje?“ upitaše surovo. 

„Molim — molim, ja bih rado pošla u grad!“ izmu- 
ca drhčući jadna Dorica. 

,,Sta?“ zavikaše te je u tili čas opkoliše. „Šta bi ti?“ 

„Unutra" šapne Dorica. Vojnici pocrveniše od srdžbe, 
a brkovi im se nakostrušiše, da se Dorica skoro srušila od 

straha. 

„Ti bi unutra! Ha, ha! Ne to je odviše!" to vičući 
izvadiše svoje mačeve takom žestinom, da je Dorica ciknu- 
la od straha i poletjela kroz otvorena vrata, što su je noge 
nosile u grad. 

Kad se jednom obazrela, začudi se, što je ni jedan od 
vojnika ne slijedi. Oni posjedaše usred puta te se kockahu. 


KRALJ VUK 

Akoprem bijahu ulice pune svijeta, ipak se nije nitko 
obazreo na Doricu, sve je bilo tako čudno. Ljudi čudno 
obučeni, baš isto onako, kako je vidjela u svojoj knjizi pri¬ 
ča kod kuće. Svi su nosili kratke hlače i cipele sa spona¬ 
ma, a na glavi laki šešir sa perima, a ona je bila u crvenoj 
opravici, pa nije imala ni šeširića na glavi. 

„Baš kao u snu" pomisii Dorica idući prama dvorcu. 

I pred dvorcem stajaše pet oboružanih vojnika, uko¬ 
čenih u redu, sa uzdignutim nosovima. 

Dorica se odvaži te stupi pred njih i progovori, što 
je umilnije mogla: 

„Ah, molim vas molim, ne biste li mi htjeli kazati, ka¬ 
ko se zove ovaj grad?" 

,,Vuk!“ Odvratiše sva petorica, a da se nijesu ni mak¬ 
nuli i to tako glasno i naglo, da se je Dorica prestrašila. 

„Lijepa hvala" reče im Dorica; a nakon malog oklije¬ 
vanja upita: „A kako se zove ovaj dvorac?" 

„Vuk!" zavikaše svi kao jedan. 

„Tako, tako!" reče preplašeno Dorica. „Pa hvala vam! 
A ime kralja. — — —" 

„Vuk!" zaurlaše straže, a da se nijesu ni maknule. 

E — pomisli Dorica „to je zbilja najsmješniji grad, 
kojeg sam do sada vidjela. Ali neću se više brinuti za one 
lude vojnike i ona se provuče mimo njih i pođe u dvor. 

„Da li plamen i sluti, gdje se ja nalazim!" Pomisli 
Dorica, kad je prolazila dvorištem. 

Palača je bila* velika i građena od samoga granita. Lju¬ 
di su dolazili i odlazili vičući, pripovijedajući, kao kod nas 
na vašaru. 

Dorica bi bila rado došla do krunidbene dvorane, ali 
je nije mogla naći. Pitajući prolaznike, svi je samo znati¬ 
željno pogledahu i pođoše bez riječi dalje. 

Pred večer, kad se svijetiljke upališe, nasta neko po¬ 
sebno gibanje. Dvorjaniei i paževi trčahu, vitezi i dvorske 
gospođe svi pođoše naglo prarna istoj strani. 

Dorica pođe za njima, te se uskoro nađe u lijepoj 
dvorani. U istoj sjeđahu na zlatnom prijestolju kralj Vuk i 
njegova supruga kraljica. 

Dorica jedva dospije, da se uvuče u dvoranu i vrata 
se zatvoriše. 

Dvorana je bila puna lijepo odjevenog svijeta, svi se 
podizahu da vide bar nešto od kralja, ali kad ga uočiše, 
izvadiše brzo džepne rupčiće, da zatome smijeh, jer kralj 
je bio zacijelo najsmješniji kralj na čitavom svijetu. 

Bio je malen kao patuljak, a okrugao kao bačva, a 
sjajna ćelava glava bila mu je šiljasta. Nosio je sasma ma¬ 
lu krunu, jer je bio odviše škrt, a da bi si kupio poštenu. 
Da, bio je tako škrt i pohlepan, da si je držao nekoliko ra- 
čundžija i devetostruko mudre učenjake, koji su mu mora¬ 
li najtočnije voditi račune, te mu izmišljavati način, kojim 
bi mogao svoje podanike nanovo oporezovati. 

Pa akoprem je kralj Vuk toga radi bio neizmjerno bo¬ 
gat, nije za sebe skoro ništa trošio, odijevao se jednostav¬ 
no, a jeo je sasvim obična jela i na najjednostavniji način 
priređena. Ali u lice njegovo nije se moglo pogledati, da 
se ne nasmiješ. Bio je strašno smiješan. 

Poslanici ili ini posjetioci dvorca, koji ga nisu prije 
vidjeli, prasnuli bi u takav grohotan smijeh, kad bi ga ug¬ 
ledali, da je on onda sav pobjesnio i na koncu izdao glas, 

da će svakome biti glava odrubljena, ko se u njegovoj bli¬ 
zini nasmije. 

Ali i to nije mnogo pomoglo, jer nitko se nije mogao 
uzdržati od smijeha, kad ga je ugledao, samo što su sada 
čim ga ugledaše, stavili maramice pred lice i rekli, da im 
krv iz nosa ide. Da pomogne tim strancima i da im po¬ 
mogne, da ne izgube uludo glave, izmisli jedan plan. 

Svaki pojedini posjetilac prije, no što bi pušten pred 
kralja, bude tako strašno izbatinan, da mu se čak ni kralj 
ne učini smiješnim. 

Svakog drugog utorka sazvao je kralj sav svoj puk, 
da mu otpjeva pjesmu, koju je sam složio, a to bijaše vrlo 
okrutno gledati njegovo lice i ostati ozbiljan to je rijetkima 
uspjelo, a krvnik je imao iza toga svih četrnaest dana posla. 

Ali, da se vratimo Dorici! Kad se je malo priučila, 
počela je da promatra kraljicu. 

Kraljica bijaše tanka kao stup za svijetiljke, a isto ta¬ 
ko duga. Imala je izvanredno zločest izražaj u licu, jako cr¬ 
veni nos, nosila je vuneni ogrtač i rukavice, a u jednoj ru¬ 
ci držala dugi teški lanac od čelika, a na kraju bio je pri¬ 
čvršćen malen tanašan bijeli psić, koji nije bio veći od Do- 
ričine šake. Dorica je baš razmišljala, kako je čudna ta kra¬ 
ljevska obitelj, kad li kralj ustane i sve se stiša. 

„Dovedite mi izdajicu, zapovijedi. Na to nastane veli¬ 
ko gibanje u dvorani i straže dovedu nekog preplašenog 
dvorjanika. Kralj Vuk ga pograbi za ogrlicu. 

„Čuješ" reče „Ti si okrivljen radi velikog izdajstva, 
jer si jučer poslije podne dvadeset časaka poslije četiri re¬ 
kao, da se moje kraljevsko ime slaže sa Tuk“ (Tako se na¬ 
ime zvao jedan mops). 

„I Sluk, Veličanstvo!" prekine ga kapetan straže. „On 
je rekao da se slaže i sa Sluk!" (Sluk su govorili u toj 
zemlji lijenčini.) 

„U tom slučaju" zaviče kralj „mora da bude s mjesta 
smaknut! Gdje je krvnik?" 

U tom času se pojavi krvnik, koji se uapšenom nas¬ 
miješi. 

„Odvedite ga!“ zapovijedi kralj. „Odrubite mu glavu!" 

„Idite" reče veselo krvnik. 

„Stoj! — Stoj jedan čas! Ne miči se! Ostani! Čekaj! 
— Ne idi! — Pozor!" vikaše kraljica, sve bez daha, i to 
tako brzo, kao da sve jednom riječju kaže. 

„Šta to znači" izdere se kralj na nju. 

„Ja ne ću da bude smaknut!" odvrati kraljica. 

,,A zašto ne?" upita kralj, te se namrgodi. 

„Zato jer je istinu rekao" reče kraljica oštro. „Tvoje 
se ime slaže sa Tuk." 

„Da, ali" počne kralj. 

,,I sa Sluk" opet će kraljica. 

„Da, znam — ali ipak — — — 

„Ah, ne ćemo se o tome prepirati" reče kraljica i psić 
počne lajati. 

„No pa dobro" pristade kralj; „ali za kaznu ćemo ga 
dati napapriti i onda zamočiti u tintu!" 

Uapšenika odvedoše uz glasan, odobravajući smijeh- 
U tom času otkrije kraljica, koja se međutim spustila na 
svileni jastučić i buljila preda se, Doricu, koja se provirila 
do prvih redova, gdje su bili sami dvorjanici. 

„Bosne mi i Hercegovine!" zaviče i pokaže na Dori¬ 
cu. ,,A koji grijeh je tebe ovamo doveo?" 


MALI, SMEĐI ČOVULJAK 

Sve se okrenulo i pogledalo jadnu Doricu, koja se za¬ 
crvenila kao makov cvijet. 

„Dođi ovamo!" zapovijedi joj kraljica, a Dorica sva 
drhčući od straha stupi pred prijesto. 

»Šta ti ovdje tražiš?" upita kraljica i zategne usta, da 
se je mogla vidjeti samo tanka crta. „Govori!" 

„Ah Veličanstvo" odvrati Dorica, drhčućim glasom- 
„Ja sama ne znam!" 

,,Ho!“ zaviče kraljica. 

,,Ha!“ poviče kralj. 

,,Hm!“ učiniše dvorjanici, a mali psić kihne na glas. 

»Znadeš Ii prati boce i stolove čistiti?« upita k'raljica. 
»To će biti odsada tvoj posao ovdje. Razumiješ li?« 

»Imaš li novaca uza se?« ispitivao je kralj, onda ga 
daj ovamo, jer ja imam posebni porez, za tako male dje¬ 
vojčice.« 

Tu se Dorica razbijesni i lupne nožicom. »Ja nemam 
novaca kod sebe, a nisam voljna niti čistiti vaše stolove, 
to vam kažem, da ste odmah na čistu sa mnom!« 

Kralj i kraljiica zirnu jedan u drugoga i ostali su bez 
riječi od čuđenja. 

»Krvnik!« povikaše oba. 

»Veličanstvo!« odvrati krvnik dotrčavši. 

»Odvedite je, i glavom dolje!« vikaše kraljica bijesna. 

Ali Dorica, koja je posegnula u džep, da pogleda, ne 
bi li ipak našla, šta bi mogla kralju dati, osjeti u džepu 
puce, koje je jutros u šumi našla. 

Kad je krvnik stavio ruku na njeno rame, poviče ona 
prestravljena: »To je sve što imam, Veličanstvo! ako vaše 
Veličanstvo to uzme, voljna sam prati lonce i pomoći u 
kuhinji! 

Ali kad je Dorica pružila puce opazi, da je urezana 
mala pjesmica na drugoj strani, brzo je pročita, a glasila 
je ovako: 

»Svjetlaj me, svjetlaj, druže moj 

Prijatelj bit ću u nuždi tvoj!« 

»No, šta čekaš?« izdere se kralj na krvnika i toptaše 
nogom. »Vodi je velim ti!« 

Bože, ako sam ikada trebala prijatelje to je sada — 
pomisli jadna Dorica, kad ju je krvnik oštro pograbio. Pa 
ipak ću pokušati, je li istina ta pjesmica! Otrgne se naglo 
od krvnika i počne trti svijetlo puce na svojoj pregačici. 
Jedva to učini, kad iz tapeta sasvim blizu prijestolja iziđe 
mali čovuljak sav odjeven u smeđe. 

Svi se ukočiše od čuda i ostaše na svojim mjestima ( 
tako da je stranac nesmetano pristupio k Dorici, pred ko¬ 
jom se duboko naklonio. Nakon male stanke izvadi zlatnu 
burmuticu i stavi si malo burmuta u nos. Kad dođoše k 
sebi kralj i kraljica, poviče kralj: 

»Molim, ja ću.« 

A psić počne lajati, a puk vikaše: „Tiho! Tiho!“ 

»Ja sam« reče čovuljak Dorici »duh toga puceta, ti 
vidiš, da manjka na mome kaputu, izgubio sam ga. Sada 
što god mi zapovijedaš, učinit ću ti.« 

Na to se kralj silno razbjesni. 

»Sta mislite vi, gospodine!« zaurla. »Kako se vi usu¬ 
đujete kod mene šetati kroz zidove. Krvniče, ovamo, glava 
dolje!« Kod tih riječi pokaže na stranca. 

»Ali smjesta, i to pred našim očima, odmah ovdje.« 

Krvnik, koji je danas već dva puta bio razočaran, dig¬ 
ne svoju blistavu sjekiru i jednim udarcem odrubi strancu 
glavu. 

Svjetina je bila ogorčena. Kralj se nasmijao. Kraljica 
zaviknula, a Dorica je skoro pala u nesvijest. Ali mali čo¬ 
vuljak se prigne i radosno digne svoju glavu i stavi je nat¬ 
rag na vrat — ali samo obratno! 

Na to se krvnik tako prestrašio, da je pobjegao bez 
obzira. 

»No,« primjeti na to čovuljak namještavajući si giavu, 
te uz to veselo gledajuć u prestrašeni kraljevski par, »sada 
drum da bi bilo toga dosta!« 

Na to se okrene k Dorici. »Idi, sada ćemo poći!« 

»Da!« izmuca Dorica. 

»E, pa onda krenimo!« reče stranac i skokne u vis. 

Kralj Vuk i žena mu padoše na svoje jastuke, i sko¬ 
ro ih je nestalo od samog čuda, kao i svih ostalih. 

U to dođu na znak smeđeg čovjeka crna kola, koja 
je vuklo deset malih crnih konjića — kroz vrata, koja je 
krvnik kod svog bijega ostavio širom otvorena. 

Nije se ništa čulo, ni konje ni kola, premda je u dvo¬ 
rani bila grobna tišina, te bi se čuo i miš. Pred prijesto¬ 
ljem kočijaš ustavi konje.; 

Bez ijedne riječi otvori stranac kočiju, te naslonivši 
se na svoj štap čekao je, dok Dorica uniđe, onda i on sko¬ 
či i baci se na lijepo vezane svilene jastuke. 

Jedva je dospjela, da baci još jedan pogled na pres¬ 
travljena lica kralja i kraljice i kola krenuše isto tako ne¬ 
čujno, kao što su došla preko dvorane, kroz vrata u tam¬ 
nu noć. 

Crna kočija vozila se čitavu noć. Dorica se udobno 
smjestila u jednom kutu kočije, pa je promatrala čovuljka 
koji se je u drugom kutu igrao narandžama i nitima. 

Pa akoprem ne bijaše u kočiji svjetiljke, bila je sas¬ 
vim rasvijetljena od svijetlog puceta, koje se sjalo kao zvi¬ 
jezda. 

»Kuda me voziš?« upita Dorica. 

»Iz opasnosti« odvrati čovuljak i stavi si narandžu na 
nos. Najednom otvori usta i proguta čitavu. 

»Hoćeš li mi ostaviti puce?« upita Dorica. 

»Ne ću« odvrati stranac »to je nemoguće. Ja mogu 
onomu, koji ga nađe, učiniti jednu uslugu — više ne. Tebi 

Sam učinio jednu, a sad ču puce opet baciti na put, da 
drugi nađe. Zar to nije lijepo?" 

Kod tih riječi potegne svoj nos i nategne ga, da mu 
je bio skoro jedan metar dug. 

„Ah, Bože!" zavikne Dorica i nasmije se od srca. „Jao, 
jao!" reče onda razočarano, a ipak se morade nasmijati, kad 
je pogledala čovuljka „jako sam žalosna, što ne mogu pu¬ 
ce više da upotrijebim, tako bih bila rado kući došla. 

„Pa gdje je tvoja kuća?" upita je suputnik, utegnuvši 
svoj nos. 

Dorica mu ispripovijedi sve, što se s njome desilo 
otkako je ostavila svoj krevetić. 

,,Hm!“ reče čovuljak „izgleda, da ćeš morati ovdje 
ostati dok ne postaneš opet malo dijete i ne umreš." 

„Ja da postanem opet malo dijete?" upita iznenađeno 
Dorica ,,šta misliš time reći?" 

„Zar ti nije poznato, da svaki, koji se u čarobnoj zem¬ 
lji star i odi, postaje svake godine mlađi, dok se na koncu 
ne pretvori u ništa?" uputi je smeđi čovuljak, i zategne 
obrve tako u vis, da su izgledale kao dva ugla. 

„Ne, to nisam znala" odvrati Dorica klimajući glavom. 

„Doista" nastavi njen suputnik „zato se nadam, da 
ćeš doskora kući stići, jer zacijelo ne želiš opet postati ma¬ 
lo dijete. Žao mi je, što ti ne mogu dalje pomoći, ali to je 
protiv mog zakona, da nekomu dva puta pomognem. „Na 
to počne kokodakati, kao mali kokot. 

Dorica je bila povrijeđena, što joj ne htjede ostaviti 
svijetlo puce, dok sretno kući ne stigne. 

Da mi je barem — pomisli ona — pomogao, da na¬ 
đem plamen. Dalje nije mogla snjime govoriti, jer se 
njen suputnik u drugom kutu postavio naglavce i glasno 
govorio abecedu i to obratno. 

„Držim, da je taj čovjek lud" pomisli Dorica glasno. 

Ali pošto se čovuljak nije ni na to obazreo, okrene se ona, 
zatvori oči i zaspi. 

Nakon jednog sata od prilike probudi se, njen suput 
nik stajaše još neprestano na glavi, samo što je sada imao 
zatvorene oči i hrkao na sav glas, dočim je kočija jurila 
kao vjetar zibajući se s jedne strane na drugu. 

,,0!“ zaviče Dorica „ta probudi se već jednom!“ I 
ona uštine čovuljka za lijevu nogu. 

,,He!“ zavikne on, preokrene se dva puta u zraku, te 
se postavi na noge. „Što se dogodilo?" 

„Ne vozimo li se odviše brzo? upita u strahu Dorica. 

„Ne baš tako strašno, od prilike 10.000 milja na sat" 
odvrati čovuljak, uzme burmuta, pa se nasmiješi. 

„O" reče Dorica umireno „ja sam se bojala, da još 

više. 

„Eto sada smo baš stigli u kraljevstvo kolača" reče 
on i napuhne oba obraza tako jako, da su mu udarili na 
obje strane kočije. 

„Pogledaj" reče i izvadi džepni rupčić i razastre ga 
preda se, a maramica se odmah pretvori u debelu knjigu 

„Pogledaj" reče ponovno, te otvori knjigu u sredini i. 
pokaže jednu sliku „evo ovdje smo." 

Dorica je bila oduševljena, kad je opazila gledeći u 
knjigu, kako strašnom brzinom lete mimo stabla i polja, 
kao da gleda kroz prozor u brzom vlaku. 

„To je" — nastavi čovuljak i pokaže na veliki zvrk- 

„Gospodin Hopsasa!" poviče veselo Dorica i pljesne 
rukama. „Kod njega bi htjela biti, on bi mi pomogao da 
nađem plamen." 

„Ti bi htjela k gospodinu Hopsasa i k plamenu?" upi¬ 
ta čovuljak. ,,E onda stavi svoj prst na žuto puce i zagle¬ 
daj se u sliku, pa ćeš odmah vidjeti za što je to dobro. 

Dorica učini, kako joj bude rečeno, i ne potraje dugo, 

pa se čulo tiho zvrndanje i pjevucanje, koje je bivalo sve 
jasnije i jasnije, dok nije postalo tako glasno, da je Dorica 
podigla oči te ugledala gospodina Hopsasa gdje stoji na 
vratima kočije pjevajući svoju lijepu pjesmu: 

Plešem, pjevam veselo 
Da me čuje sve selo! 

A iza njega odmah dolebdi plamen, i kad je skinuo 
svoj šeširić, zabljesnulo je, kola se zaustave i Dorica skoči 
iz kočije. 

»Ah, kako sam sretna« poviče »da vas obojicu opet 
vidim! Bilo mi je već tako tjeskobno u toj začaranoj zem¬ 
lji. Tko te je bio zvao dragi plamene? Zar nijesu opazili da 
mene nema u krevetu?« 

»Ti malo odviše pitaš najednom,« reče mali smeđi čo- 
vuljak »ja ću radije dalje poći, jer dok ti plamen sve ispri- 
povijedi, izišao bi dah mojim konjima. Ostajte zdrayo, od¬ 
vest ću se u zemlju kolača!« 

I nestane ga. Dorica doduše za njim poviče: »Evo me, 
doći ču »odmah!« Ali plamen reče: »Ništa moja draga, tise 
moraš požuriti da stigneš kući. Tvoja velika sestra uzela je 
šibice i moju svijeću, te ju nakon kratkog vremena opet 
natrag donijela, te kad je opazila da je sve tiho, rekla je 
majci, da si nekako čudno mirna. I u času, kad si ti stavi¬ 
la prst na žuto puce, odgovorila je tvoja majka: »Morat ću 
sama pogledati, samo dok ispleteni ovu iglu!« Dakle požu¬ 
ri se, sjedni gospodinu Hopsasa na šešir, primi se čvrsto 
za njegovu kravatu, a ja ću posvijetliti!« 

Dorica se preplaši, ali se konačno ipak smjesti na tvr¬ 
di šešir gospodina Hopsasa, a u slijedećem času poletjeli 
su kao strijela zrakom, tako da je Dorici ponestalo daha. 

Za jedan čas poviče plamen Dorici u uho: »Morat 
ćemo skočiti preko ponora.« 

U to već opazi Dorica veliku guduru, a iza nje viso- 

ka snježna brda. 

Baš je htjela da zavikne: »Past ću!« kad li gospodin 
Hopsasa zaskoči, utegne glavu i s velikim zamahom padne 
Dorica — — u svoj krevet. 


Da, zaista je bio njen krevet i njena soba, a jutarnje 
sunašce sjalo grijući je kroz prozor. 

»Dakle sve bijaše samo san!« Dorica sjedne pa je zu¬ 
rila u tapetu. 

Tu stajahu na svojim mjestima kraljevi i kraljice, šu¬ 
me i brežuljci i kraijica mjeseca, koju je Dorica u šumi po¬ 
sjetila, dok je dolje sasvim u kutu stajao sam samcat Zvrk. 

Kad je Dorica sve to pogledala, što je noćas tako upo¬ 
znala, navru joj suze na oči i ona zakima svojim plavim 
uvojcima i uzdahne: 

»Bio je samo san« i pogleda žalosno na stabalje. Sva¬ 
kako da je bio samo san, a ipak — — — — nije izrekla, 
što je mislila, kleknula je u krevetu, te je dugo promatrala 
sliku mladog kraljevića, koji je bio od glave do jjete obu¬ 
čen u najdivnije odijelo plave boje. 

I tako dakle ne ću nikada vidjeti lijepoga kraljevića 
Safira niti se s njime upoznati — šaputala je te pridometne 
uz teški uzdah: 

»Htjela bih znati, hoću li još ikada doći u začarano 
kraljevstvo.« — 




40 Iz „Tisuću i jedna noć“ 


41 Lilekort 

Z 

42 Jednooki kralj 

43 Ruske narodne priče 

44 Sorija Morija 

45 U djvovoj službi 

UJ 

46 Tri vojnika 

47 Ptica Dam 


„Putne pustolovine Korio mm" 

Zbirka putopisnih pripovijesti jednog istraživaoca. 

1 U tigrovoj močvari 

2 Runjit Ben AkiI 

3 Rakja 

4 Prašumski jahač 

5 Bir Meštru, Smrtni izvor 

6 T'ibestijski tiran 

7 Bardajski krvnik 

8 Jastrieb 

9 Syba, proročica 

10 Blago Cascavelle 

11 Ma-ha-tja 

12 Derač lubanjskih koža 

13 Monah od Monte Zenta 

14 Džarabnbski gušitelj 

15 Abu el Senusi, progonitelj kršćana 

16 Crna vučica 

17 Tajna mumije 

18 Smrtonosna prašina 

19 Kći poglavice Apaša 

20 Opium-ubojica 

OVE KNJIGE NEĆETE ODLOŽITI DOK IH NA DUŠAK 
NE PROČITATE! 

Petar Juranić 

petnaestgodišnji pomorac. Čudnovato putovanje oko svijeta. Izla¬ 
zi u svescima. Do sada su izašli slijedeći svesci: 

1 Poglavica Indijanaca Lule, II. izd. 

2 Splav aligatora 

3 Blago indijanskoga kralja 

4 Na vražjem otoku 

5 Kroz pustoši Guyane 

6 Zlatno siromaštvo 

7 U vlasti Caraiba 

8 Bijeg na Orinocu 

9 Farmer Trinidada 

10 Biser Antila 


Nagradne knjige za mladež 


1. Old Surehand I, i II. knjiga 

90.— 

2. Inkina oporuka 

30.— 

3. U balkanskim^ gudurama 

32.— 

4. Kroz zemlju Ščipetara 

32. - 

5. Žut 

32.- 

6. VVinnetouovi baštinici 

32.— 

7. Winetou 1., 11. i (II. kuj. po 

32.— 

8. Kralj petroleja 

32.— 

9. Satan i Iskariot 1. knj. 

32.— 

Nauta: Željeznicom kroz Sibiriju 

12 .— 

Haggard: Maywina osveta 

12 — 

„ Rudnici kralja Salamuna 

20.— 


Ove se knjige dobiju u svakoj knjižari ili izravno od: 

Nakladne knlžai’c Vinka Voilckog 
la Koprivnici. 

